Α.Π.Σ. Ατρόμητος Αθηνών

Ο Αθλητικός Ποδοσφαιρικός Σύλλογος Ατρόμητος Αθηνών είναι ελληνικό ποδοσφαιρικό σωματείο το οποίο εδρεύει στο Περιστέρι Αττικής. Ιδρύθηκε στις 31 Μαΐου 1923  στο Περιστέρι και συγκεκριμένα τα πρώτα του γραφεία δηλώθηκαν στο σπίτι των ιδρυτών του αδελφών Τσουρουκτσόγλου στην οδό Πλαταιών 15 (νυν Φλέμινγκ). 

Η ίδρυση του συζητήθηκε και αποφασίστηκε στην πλατεία Βικτωρίας της Αθήνας και λόγω του ότι το Περιστέρι δεν ήταν ακόμα Δήμος (και η Ε.Π.Ο. δεν είχε δημιουργηθεί) δόθηκε το προσωνύμιο «Αθηνών» για να συμμετάσχει στο μόνο διαθέσιμο πρωτάθλημα της εποχή πού ήταν αυτό της Ε.Π.Σ. Αθηνών στο οποίο συμμετείχαν ομάδες του κέντρου.

Για τον λόγο αυτό οι προπονήσεις διεξαγόταν και στην μικρή τότε συνοικία του Περιστερίου αλλά και σε έναν μεγάλο χώρο στο πεδίο του Άρεως (δίπλα από το τωρινό γήπεδο του Πανελληνίου) που είχε παραχωρηθεί στον Σύλλογο.

Τα χρώματα του Ατρομήτου Αθηνών είναι το μπλε και το άσπρο, ενώ έμβλημα του συλλόγου αποτελεί ένα αστέρι μπλε χρώματος με άσπρο φόντο. Έδρα του συλλόγου είναι το Δημοτικό Στάδιο Περιστερίου «Άγγελος Ράμφος» το οποίο έχει χωρητικότητα 8.969 θέσεων.Ομάδες • Ατρόμητος , επίσημος ιστότοπος Super League Ελλάδα

Σημαντικότερες αγωνιστικά στιγμές του Ατρομήτου Αθηνών υπήρξαν οι συμμετοχές του σε δύο τελικούς του Κυπέλλου Ελλάδας, με αντιπάλους την ΑΕΚ το 2011 και τον Ολυμπιακό το 2012, ενώ η υψηλότερη θέση που έχει κατακτήσει στο Πρωτάθλημα Ελλάδας είναι η 3η, το 1928 και στη νεότερη ιστορία του, το 2013. Έχει εκπροσωπήσει τη χώρα στις ευρωπαϊκές διοργανώσεις 7 φορές και συγκεκριμένα τις αγωνιστικές περιόδους 2006–07, 2012–13, 2013–14, 2014–15, 2015–16, 2018–19, 2019–20. Μάλιστα είχε βρεθεί και με μια νίκη μακριά στο να βρεθεί για πρώτη φορά στην ιστορία του σε προκριματικά του UEFA Champions League το 2013.

Το ανδρικό τμήμα του Α.Π.Σ. Ατρόμητος Αθηνών αγωνίζεται στο πρώτο τη τάξει πρωτάθλημα της Α1 Εθνικής Κατηγορίας (Super League 1), με την επωνυμία «Α.Π.Σ. Ατρόμητος Αθηνών 1923 Ποδοσφαιρική Ανώνυμη Εταιρεία» και με τον διακριτικό τίτλο «Ατρόμητος Αθηνών 1923 Π.Α.Ε.».ΑΠΟΣΠΑΣΜΑ Από τα πρακτικά της με αριθ. 20ης/06 - 08 - 2012 συνεδρίασης του Διοικητικού Συμβουλίου του Ν.Π. diavgeia.gov.gr Το γυναικείο τμήμα αγωνίζεται στο δεύτερο τη τάξει πρωτάθλημα της Β΄ Εθνικής Κατηγορίας.

 Τμήμα ποδοσφαίρου ανδρών 

 Η ίδρυση και η μεταφορά στο Περιστέρι 
Ο Αθλητικός και Ποδοσφαιρικός Σύλλογος Αθηνών «Ατρόμητος» ιδρύθηκε τον Μάιο του 1923Ατρόμητος… 90 ετών! sport-fm.gr από μια παρέα μαθητών που έπαιζαν ποδόσφαιρο στην πλατεία Βικτωρίας, στο κέντρο της Αθήνας. Συγκεκριμένα ιδρυτές του συλλόγου ήταν οι αδερφοί Τσουρουκτσόγλου (Ιωσήφ και Ανδρέας), Νίκος Επίογλου,Κολομβούνης, Πέτας, Σταθόπουλος, Συνοδινός, Σταματόπουλος και Γλυκοφρύδης. Στο πρωτάθλημα της ΕΠΣ Αθηνών 1924–25, στον νικηφόρο με 4–0 αγώνα του επί του Αττικού Λένορμαν αγωνίστηκε με την παρακάτω σύνθεση: Οριγώνης Τζέντος (τερμ.), Γ. Γεωργίου (αρχηγός), Χ. Χρηστίδης (μπακ), Μ. Σκέκος, Π. Παπαδόπουλος, Θ. Σαραντόπουλος (χαφ), Δ. Σταθόπουλος, Ι. Πέττας, Δ. Κολομβούνης, Γ. Κανδρής, Μίχος (κυνηγοί).

Το 1928 ως πρωταθλητής Αθήνας πήρε μέρος στο πρώτο πρωτάθλημα Ελλάδας, τερματίζοντας τρίτος (η σπουδαιότερη μέχρι τότε και για πολλά χρόνια επιτυχία του).

 Βόλεϊ
Την πρώτη αυτή περίοδο είχε και ομάδα βόλεϊ, η οποία αναφέρεται για πρώτη φορά το Σεπτέμβριο του 1924 όταν αγωνίστηκε σε τουρνουά του Γ.Σ. Αμαρουσίου, στο οποίο έφτασε στον τελικό με αντίπαλο τον Πανιώνιο. Τα επόμενα χρόνια μετείχε ανελλιπώς στο αθηναϊκό πρωτάθλημα ως το 1930 τουλάχιστον. Το 1929 την ομάδα βόλεϊ αποτελούσαν οι αθλητές: Συνοδινός, Ουζούνης, Πέττας, Κρίθαρης, Σταθόπουλος, Πολυμερόπουλος."Σκριπ", 3/3/1929. Το 1928 είχε και ομάδα γυναικών που μετείχε στο αντίστοιχο γυναικείο πρωτάθλημα."Εμπρός", 17/5/1928.

 Το

 Νέος Αστήρ Περιστερίου (1927–1932) αι επίσημα η Περιστέρι που πλέον ήταν έτοιμο όπως και άλλες περιοχές της δυτικής Αττικής να γίνει Δήμος.

πες ομάδες της συνοικίας που ήταν η «Τόλμη Περιστερίου» (ιδρύθηκε το 1927 από τους Ρ. και Γ. Συνανίδη, Α. Ταξιάρχη και Σ. Γαβαλίδη),"Η Τόλμη Περιστερίου", εφ. "Βραδυνή", 28/7/1930. η «Αστραπή» και ο «Απόλλων» (ιδρύθηκε το 1929). Ο Νέος Αστήρ είχε ιδρυθεί το 1927 από τα υπολείμματα «Ένωσης Περιστερίου», ενός παλιότερου σωματείου που είχε αδρανήσει. Το πρώτο Δ.Σ. συγκροτήθηκε το 1928 με πρόεδρο τον Γ. Τσουρουκτσόγλου και γραμματέα τον Δ. Θεοδώρου, ο οποίος ήταν και ο πιο δραστήριος παράγων του συλλόγου. Η ομάδα σύντομα κατέκτησε τις καρδιές των φιλάθλων της πόλης πετυχαίνοντας αρκετές νίκες επί γειτονικών σωματείων. Επίσης, μαζί με τα υπόλοιπα σωματεία της πόλης διαμόρφωσαν γήπεδο για να αγωνίζονται, το οποίο απέκτησε τη φήμη απροσπέλαστης έδρας και οι άλλες ομάδες το αποκαλούσαν «κοπτήρι», διότι εκεί κόβονταν οι ελπίδες τους για νίκη. Την περίοδο 1928–29 ο Ν. Αστέρας εντάχθηκε στην Γ΄ κατηγορία της ΕΠΣΑ, στον 5ο όμιλο. Ήταν η πρώτη και η μοναδική επίσημη ομάδα από το Περιστέρι και παρέμεινε στην ίδια κατηγορία ως την περίοδο 1932–33, οπότε απορροφήθηκε από τον Ατρόμητο Αθηνών που μετακόμισε στο Περιστέρι προσφέροντας στον νέο σύλλογο το γαλάζιο αστέρι που από τότε έγινε έμβλημα του Ατρόμητοριστικά ου. Το 1930 τη.ϊτζόπουλος, Σ. Μαυρομάτης, Γ. Αναγνωστίδης, Β. Βατιστός, Δ. Ζεϊμπέκος, Α. Κόνσολας, Μ. Γκαμπόλιος, Α. Αναγνωστίδης (αρχηγός), Α. Χριστοδούλου, Σ. Κασιμάτης."Ο Αστήρ Περιστερίου", εφ. "Βραδυνή", 12/7/1930.

 Η συνέχεια στα πρωταθλήματα Ελλάδας 
Η ιστορική τρίτη θέση στο πρωτάθλημα του 1928 δεν είχε συνέχεια καθώς η πορεία της ομάδας δεν υπήρξε ανάλογη, είτε συμμετέχοντας στα πρωταθλήματα της ΕΠΣΑ, είτε (μεταγενέστερα) αποτελώντας "ασανσέρ" μεταξύ της μεγάλης και των μικρότερων εθνικών κατηγοριών. Επόμενη συμμετοχή μετά το 1928, σε πανελλήνια διοργάνωση, είχε το 1939, όταν τερμάτισε τελευταίος στον Νότιο όμιλο.

Από το 1940 έως και το 1962, ο Ατρόμητος αγωνίστηκε στα πρωταθλήματα Αθηνών (την τελευταία του χρονιά, 1961–62, κατέκτησε και το Πρωτάθλημα Αθηνών), ενώ από το 1960 συμμετείχε στη Β' Εθνική κατηγορία, που από την περίοδο 1962–63 ξεκίνησε να υφίσταται ως μόνιμη κατηγορία, πριν τη μεγαλύτερη Α' Εθνική κατηγορία. Στην Β' παρέμεινε συνεχόμενα, ως την περίοδο 1971–72, όταν και κέρδισε την άνοδο στη μεγαλύτερη κατηγορία της Ελλάδος.

Την περίοδο 1972–73, ο Ατρόμητος πραγματοποίησε την ιστορική πρώτη του συμμετοχή, στην 1η Εθνική κατηγορία, τερματίζοντας 16ος σε σύνολο 18 ομάδων και υποβιβάστηκε.

Επέστρεψε την μεθεπόμενη περίοδο (1974–75) όπου ήταν η τελευταία ομάδα πάνω από τη ζώνη του υποβιβασμού (13η θέση σε σύνολο 18). Ακολούθησε μια αρκετά καλή χρονιά, τερματίζοντας στην 9η θέση, με τις ομάδες να έχουν μειωθεί σε 16 την περίοδο 1975–76. Την επόμενη χρονιά (1976–77), ο Ατρόμητος πραγματοποίησε μια απογοητευτική πορεία, τερματίζοντας τελευταίος και έτσι ο υποβιβασμός ήταν αναπόφευκτος.

Τέσσερις χρονιές αργότερα, την περίοδο 1980–81, επέστρεψε στην κορυφαία κατηγορία, ως Πρωταθλητής Β' Εθνικής, όμως τερμάτισε και πάλι τελευταίος και υποβιβάστηκε.

Από την έναρξη της δεκαετίας του 80' έως και τα μέσα της δεκαετίας του 2000, ο Ατρόμητος ανεβοκατέβαινε τις μικρότερες κατηγορίες. Το 1987 υποβιβάστηκε για πρώτη φορά στην ιστορία του, στην Γ' Εθνική, επέστρεψε την αμέσως επόμενη χρονιά στη Β', για να πέσει εκ νέου στην Γ' το 1994, ενώ έφτασε μέχρι και την Δ' Εθνική την περίοδο 1997–98, αλλά επέστρεψε στην Γ', ως Πρωταθλητής της 4ης τη τάξει κατηγορίας Ελλάδος. Το 2002, επέστρεψε στη δεύτερη κατηγορία, έπειτα από οκτώ χρόνια απουσίας.

 Συγχώνευση με τη Χαλκηδόνα και νέο ξεκίνημα 
Την περίοδο 2004–05 ο Ατρόμητος εμφανίστηκε αδύναμος στη Β' Εθνική τερματίζοντας προτελευταίος. Προ του φάσματος του υποβιβασμού και χωρίς να επηρεαστούν τα διακριτικά, το όνομα ή η έδρα του, απορρόφησε την Χαλκηδόνα, η οποία είχε μια αξιόλογη πορεία στην Α' εθνική και αποτελούσε φόβητρο για τις μεγάλες ομάδες, όμως δεν διέθετε ικανό σε αριθμό φίλαθλο κοινό. Το τελευταίο αποτελείτο κατά βάση από εργαζόμενους του ομίλου πετρελαιοειδών ΕΤΕΚΑ του Γιώργου Σπανού, προέδρου της ομάδας. Κατ' αυτόν τον τρόπο, συνδυάστηκε η ποιότητα του έμψυχου υλικού της Χαλκηδόνας με τη δυναμική των φιλάθλων του Περιστερίου.Χαλκηδόνα-Ατρόμητος : Συγχωνεύτηκαν! Η ημερομηνία που οριστικοποιήθηκε επίσημα η συγχώνευση με ανακοίνωση, ήταν η 31η Μαΐου του 2005.

Την περίοδο 2005–06, η "νεοσύστατη" –πλέον– ομάδα, πραγματοποίησε μια αξιοπρεπέστατη παρουσία, αντάξια αυτής που είχε συνηθίσει τους αντιπάλους της, κατέκτησε την έβδομη θέση στο πρωτάθλημα και εκμεταλλευόμενη την αδυναμία του ΠΑΟΚ να συμμετάσχει στα κύπελλα Ευρώπης (η ΠΑΕ Ατρόμητος έστειλε απευθείας επιστολή διαμαρτυρίας στην UEFA παρακάμπτοντας την ΕΠΟ), εξασφάλισε για την επόμενη χρονιά την παρθενική της εμφάνιση σε επίσημους ευρωπαϊκούς αγώνες (κύπελλο UEFA). Την ίδια περίοδο στο κύπελλο Ελλάδας απογοήτευσε, αποκλειόμενος από τον Θρασύβουλο από τον πρώτο γύρο που πήρε μέρος.

Η έναρξη της περιόδου 2006–07 βρήκε τον Ατρόμητο να δίνει τους πρώτους ευρωπαϊκούς αγώνες της ιστορίας του απέναντι στην κατοπινή τροπαιούχο του θεσμού Σεβίλλη. Για άλλη μια χρονιά απογοήτευσε στο κύπελλο Ελλάδας, καθώς αποκλείστηκε πάλι στον πρώτο γύρο που πήρε μέρος, από τον Ηλυσιακό. Το τέλος της περιόδου αυτής τον βρήκε μια θέση χαμηλότερα από την προηγούμενη στο πρωτάθλημα, στην όγδοη, με επίσης αξιοπρεπή παρουσία.

Την περίοδο 2007–08, μολονότι μέχρι τα μισά του πρωταθλήματος (την 15η αγωνιστική και την ήττα από τον Πανιώνιο στο Περιστέρι) βρισκόταν στην 6η θέση, ο Ατρόμητος με έναν απογοητευτικό δεύτερο γύρο, υποβιβάστηκε. Αντιθέτως, στο κύπελλο Ελλάδας (2008), έφτασε για πρώτη φορά στην μέχρι τότε ιστορία του, έως τα ημιτελικά της διοργάνωσης, όπου αποκλείστηκε από τον Άρη Θεσσαλονίκης. Πριν αποκλειστεί, ξεπέρασε κατά σειρά τις ομάδες των Ολυμπιακού Βόλου, Αστέρα Τρίπολης και ΟΦΗ.

Την επόμενη περίοδο (2008–09), ο Ατρόμητος διατήρησε στη σύνθεσή του πολλούς ποδοσφαιριστές επιπέδου Α΄ Εθνικής (αγωνιζόμενοι πολλά χρόνια στην κορυφαία κατηγορία), έχοντας ως στόχο να επιστρέψει άμεσα στη Σούπερ Λίγκα, τον οποίο κατάφερε με εμφατικό τρόπο, ως πρωταθλητής Β' Εθνικής, εξασφαλίζοντας από πολύ νωρίς την άνοδο. Την ίδια χρονιά, στο κύπελλο Ελλάδας (2009), αποκλείστηκε από τον Άρη στη φάση των 32, έχοντας αποκλείσει Φωστήρα και Κορωπί.

 Επιστροφή στη Σούπερ Λίγκα και επιτυχίες 
Η επιστροφή του στην A΄ κατηγορία, την περίοδο 2009–10, συνδυάστηκε με πολύ καλές εμφανίσεις και τελικά η ομάδα τερμάτισε έβδομη, πραγματοποιώντας μια πολύ καλή χρονιά. Στο κύπελλο Ελλάδας (2009–10) αποκλείστηκε στη φάση των 16 από τον ΠΑΣ Γιάννινα, ενώ στους 32 είχε ξεπεράσει το εμπόδιο του Βισαλτιακού Νιγρίτας.

Το 2011 βρήκε τον σύλλογο ενώπιον της μεγαλύτερης πρόκλησης της, έως τότε, ιστορίας του, καθώς αντιμετώπισε στον τελικό του κυπέλλου Ελλάδας την ΑΕΚ διεκδικώντας με αξιώσεις την κατάκτηση του τροπαίου. Τελικά σε έναν αγώνα που στιγματίστηκε από σοβαρά επεισόδια, η ΑΕΚ κατέκτησε τη νίκη επικρατώντας με 3–0 (με τον αγώνα να διακόπτεται ένα λεπτό πριν τη λήξη και τον διαιτητή Τάσο Κάκο να βγαίνει στον αγωνιστικό χώρο μετά από δέκα λεπτά διακοπής, σφυρίζοντας το τέλος του). Στο πρωτάθλημα όμως, η ομάδα του Ατρόμητου γλίτωσε τον υποβιβασμό την προτελευταία αγωνιστική, παρόλο που δημιούργησε δύσκολο εμπόδιο στους εντός έδρας αγώνες της, σημειώνοντας μόλις 2 ήττες στο Περιστέρι, ενώ εντυπωσίασε σε αρκετές περιπτώσεις, όπως με τη νίκη 3–1 επί του Ολυμπιακού και την εκτός έδρας νίκη 1–0 επί του ΠΑΟΚ.

Την επόμενη αγωνιστική περίοδο (2011–12), ο Ατρόμητος έκανε μια εκπληκτική χρονιά, βάζοντας τα θεμέλια για ακόμα μεγαλύτερες διακρίσεις τα επόμενα χρόνια. Εξασφάλισε στο πρωτάθλημα την έξοδο στην Ευρώπη, τερματίζοντας στην κανονική διάρκειά του τρίτος μαζί με τον ΠΑΟΚ και κέρδισε τη συμμετοχή του για πρώτη φορά στα πλέι οφ. Εκεί τερμάτισε τρίτος (τέταρτη κατά σειρά ομάδα μαζί με τον πρωταθλητή) και προκρίθηκε για δεύτερη φορά στην ιστορία του, σε ευρωπαϊκή διοργάνωση. Ταυτόχρονα για δεύτερη συνεχόμενη χρονιά προκρίθηκε στον τελικό του κυπέλλου Ελλάδας (2011–12) έχοντας αποκλείσει στους 16 και στα προημιτελικά, τον Άρη και τον ΠΑΟΚ αντίστοιχα. Στον τελικό που έγινε στις 28 Απριλίου 2012 απέναντι στον Ολυμπιακό, ήρθε ισόπαλος στην κανονική διάρκεια του αγώνα με 1–1, όμως με γκολ που δέχτηκε στο τελευταίο λεπτό της παράτασης, έχασε το τρόπαιο (τελικό σκορ 2–1 υπέρ του Ολυμπιακού).

Η περίοδος 2012–13 ήταν ανάλογη με την προηγούμενη και ξεκίνησε με τη δεύτερη συμμετοχή του συλλόγου στην Ευρώπη, όπου αποκλείστηκε από την αγγλική Νιούκασλ Γιουνάιτεντ. Στο κύπελλο Ελλάδας (2012–13) αποκλείστηκε νωρίς από τον Ολυμπιακό Βόλου, όμως στο πρωτάθλημα τερμάτισε με ευκολία στην τέταρτη θέση. Η απόδοση όμως του συλλόγου μέσα στη χρονιά δεν εντυπωσίασε και αφού αρχικά παραιτήθηκε ο προπονητής που ξεκίνησε Ντούσαν Μπάγεβιτς, ο αντικαταστάτης του Νίκος Αναστόπουλος απολύθηκε λίγο πριν το τέλος της κανονικής περιόδου. Στα πλέι οφ την ομάδα καθοδήγησε ο Γιώργος Παράσχος και αλλάζοντας την εικόνα του συλλόγου προς το καλύτερο, η έξοδος στα προκριματικά του Τσάμπιονς Λιγκ χάθηκε στον τελευταίο αγώνα του μίνι πρωταθλήματος, όμως για δεύτερη συνεχόμενη χρονιά προκρίθηκε στα πλέι οφ του Γιουρόπα Λιγκ και για τρίτη φορά στην ιστορία του εξασφάλισε την έξοδό του στην Ευρώπη.

Ο Ατρόμητος συνέχισε να δείχνει το καλό του πρόσωπο και την περίοδο 2013–14, επιβεβαιώνοντας πως βρίσκεται πλέον ανάμεσα στις κορυφαίες ελληνικές ομάδες. Στο κύπελλο αποκλείστηκε πολύ δύσκολα από τον Ολυμπιακό στην προημιτελική φάση, με δύο ισοπαλίες, 0–0 εκτός έδρας και 1–1 στο Περιστέρι, ενώ είχε περάσει τα εμπόδια Παναιτωλικού και Φωστήρα. Στο πρωτάθλημα τερμάτισε τρίτος στην κανονική διάρκεια, στα πλέι οφ όμως υποχώρησε μια θέση, τερματίζοντας τέταρτος στη συνολική βαθμολογία. Ένα σημαντικότατο επίτευγμα για τη συγκεκριμένη περίοδο είναι πως για τρίτη συνεχόμενη χρονιά και τέταρτη φορά στην ιστορία του, εξασφάλισε τη συμμετοχή του στις ευρωπαϊκές διοργανώσεις της επόμενης περιόδου.
μικρογραφία|Ατρόμητος - Παναθηναϊκός στο Δημοτικό Στάδιο Περιστερίου
Στο πρωτάθλημα της περιόδου 2014–15 τερμάτισε πέμπτος στην κανονική διάρκειά του και τέταρτος έπειτα από τη διαδικασία των πλέι οφ, εξασφαλίζοντας για τέταρτη συνεχή χρονιά (και πέμπτη συνολικά) την έξοδό του στο Γιουρόπα Λιγκ. Στο ξεκίνημα της περιόδου 2015–16 ο Ατρόμητος κατάφερε για πρώτη φορά στην ιστορία του να προκριθεί σε επόμενη φάση ευρωπαϊκής διοργάνωσης, ενώ στο πρωτάθλημα τερμάτισε όγδοος και στο κύπελλο έφτασε μέχρι την ημιτελική φάση. Στο πρωτάθλημα της περιόδου 2016–17 τερμάτισε για δεύτερη συνεχή χρονιά στην όγδοη θέση. Την επόμενη αγωνιστική περίοδο (2017–18), ο Ατρόμητος πραγματοποίησε εξαιρετικές εμφανίσεις και επέστρεψε στις ευρωπαϊκές διοργανώσεις τερματίζοντας τέταρτος. 

Η περίοδος 2018–19 ξεκίνησε για τον Ατρόμητο με τον πρόωρο αποκλεισμό στο Europa League από την Ντιναμό Μπρεστ (3–4 και 1–1), δεχόμενος γκολ στο τελευταίο λεπτό του επαναληπτικού αγώνα στο Περιστέρι, όμως στη συνέχεια ακολούθησε εξαιρετική πορεία στο πρωτάθλημα τερματίζοντας ξανά στην τέταρτη θέση και εξασφαλίζοντας τη συμμετοχή του στις ευρωπαϊκές διοργανώσεις για δεύτερη συνεχή χρονιά. Ο Ευθύμης Κουλούρης, δανεικός από τον ΠΑΟΚ, χρίστηκε 1ος σκόρερ της Σούπερ Λιγκ, ενώ στο κύπελλο Ελλάδας έκανε κάποιες εντυπωσιακές εμφανίσεις στη φάση των ομίλων, νικώντας τον Ηρακλή με 1–6 και τη Θύελλα Καμαρίου με 0–8, φτάνοντας μέχρι την προημιτελική φάση, όπου αποκλείστηκε από την ΑΕΚ. 

Η αποχώρηση του προπονητή Νταμίρ Κάναντι το καλοκαίρι του 2019, αλλά και οι αποχωρήσεις ποδοσφαιριστών που πρωταγωνίστησαν στην προηγούμενη αγωνιστική περίοδο (Κουλούρης, Χατζηισαΐας, Μπουσουλάτζιτς, Σάκιτς, Μπρούνο) επέφεραν σημαντικές αλλαγές στην ομάδα. Ο Γιάννης Αναστασίου ανέλαβε την τεχνική ηγεσία, ενώ ήρθαν έμπειροι ποδοσφαιριστές (Βέλλιος, Ανδρούτσος, Μπαένα, Γκάλο). Η περίοδος 2019–20 ξεκίνησε με την επιτυχημένη πρόκριση στο Europa League επί της σλοβακικής Ντούναϊσκα Στρέντα με δύο νίκες (2–1, 3–2), αλλά στη συνέχεια οι δύο κακές εμφανίσεις και ο αποκλεισμός από την πρωταθλήτρια Πολωνίας Λέγκια Βαρσοβίας (0–0, 0—2) καθώς και οι μέτριες εμφανίσεις στο πρωτάθλημα οδήγησαν στην αντικατάσταση του Αναστασίου από τον Σάββα Παντελίδη τον Νοέμβριο του 2019, χωρίς όμως να γίνει εφικτό κάτι καλύτερο από την 7η θέση στο πρωτάθλημα. Στο κύπελλο Ελλάδας, ο Ατρόμητος έφτασε μέχρι την προημιτελική φάση, όπου αποκλείστηκε από τον Άρη Θεσσαλονίκης (0–0, 0–1).

Την αγωνιστική περίοδο 2020–21 o Nταμίρ Κάναντι επέστρεψε στον πάγκο της ομάδας. Τα αποτελέσματα δεν ήταν όμως τα αναμενόμενα και στις 4 Φεβρουαρίου 2021 μετά την νίκη με 0-1 επί του ΠΑΣ Γιάννινα αλλά με την ομάδα στο -8 από την είσοδο στα play off, ο οποίος ήταν και ο στόχος, ο Νταμίρ Κάναντι αποχώρησε. Την θέση του πήρε ο Σάββας Παντελίδης και τελικά η ομάδα τερμάτισε στην 10η θέση στην κανονική διάρκεια και στην 8η μετά τα play out. Στο Κύπελλο είχε αποκλειστεί στους 16 από τον ΠΑΣ Γιάννινα γνωρίζοντας ήττα με 2-3 στο Περιστέρι. 

Την σεζόν 2021–22 ο Ατρόμητος ξεκίνησε με προπονητή τον Άνχελ Λόπεθ. Ο Ισπανός όμως δεν παρέμεινε στην ομάδα παρά μόνο για 3 αγώνες αφού μετά την ήττα με 3-0 από τον Βόλο την 3η αγωνιστική αποχώρησε. Την θέση του πήρε ο Γιώργος Παράσχος αλλά μέχρι την 10η αγωνιστική ο Ατρόμητος δεν είχε νίκη και βρισκόταν στην προτελευταία θέση της βαθμολογίας ισόβαθμος με τον Απόλλωνα Σμύρνης στους 6 βαθμούς. Τελικά υπό τις οδηγίες του Γιώργος Κορακάκη (ο Παράσχος ήταν τιμωρημένος) πέτυχε την πρώτη νίκη στο πρωτάθλημα επικρατώντας 2-0 του ΠΑΟΚ. Στο τέλος του 1ου γύρου ο Ατρόμητος βρισκόταν στην 13η θέση. Στις 7 Ιανουαρίου ο Κρις Κόλμαν ανέλαβε την ομάδα και κατάφερε να σώσει την χρονιά κρατώντας τον Ατρόμητο στην κατηγορία. Στο Κύπελλο η ομάδα είχε αποκλειστεί από τον Παναθηναϊκό γνωρίζοντας ήττα με 0-1 στο Περιστέρι.

Την αγωνιστική περίοδο 2022–23 ο Κρις Κόλμαν παρέμεινε στον πάγκο και κατάφερε να φέρει την ομάδα στην 8η θέση στην κανονική διάρκεια κρατώντας την εκεί και στα play out. Στο Κύπελλο γνώρισε τον αποκλεισμό από τον Ολυμπιακό. 

Την σεζόν 2023–24 ο Ατρόμητος ξεκίνησε την σεζόν με τον Κρις Κόλμαν στον πάγκο και με στόχο να παλέψει για την είσοδο στα play off. Η αγωνιστική εικόνα της ομάδας όμως δεν αυτή που έπρεπε και τελικά ο Κόλμαν αποτέλεσε παρελθόν μετά την ήττα του Ατρομήτου από τον ΠΑΟΚ στην Τούμπα με 2-0 την 8η αγωνιστική και ενώ η ομάδα βρισκόταν στην τελευταία θέση χωρίς νίκη. Τον αντικατέστησε ο Σάσα Ίλιτς ο οποίος έτρεξε ένα μεγάλο σερί 10 αγώνων χωρίς ήττα και έφερε την ομάδα από την τελευταία θέση στην 7η και στο -3 από την είσοδο στα play off. Μέχρι το τέλος όμως της κανονικής διάρκειας γνώρισε 4 ήττες και δεν μπόρεσε να μπει στα play off αφού τερμάτισε στην 8η θέση. Αποχώρησε από την ομάδα μετά την ήττα με 1-0 από τον Παναιτωλικό για την προτελευταία αγωνιστική των play out και ενώ η ομάδα είχε σωθεί αλλά υποχωρήσει στην 11η θέση. Στο Κύπελλο αποκλείστηκε στα προημιτελικά από τον Παναθηναϊκό τον οποίο είχε κερδίσει με 1-2 στο πρώτο παιχνίδι αλλά έχασε 0-2 στο 2ο.  

Την αγωνιστική περίοδο 2024–25 με τον Πάμπλο Γκαρσία πλέον στον πάγκο ο Ατρόμητος θέλησε να εκμεταλλευτεί την εσωτερική αναδιάρθρωση της Σούπερ Λιγκ, που προέβλεπε την δημιουργία play off των θέσεων 5-8 για την κατάκτηση του 5ου Ευρωπαϊκού εισιτηρίου, και να διεκδικήσει την επιστροφή του στην Ευρώπη μετά από 6 χρόνια. Κατάφερε να τερματίσει 7ος στην κανονική διάρκεια και να κερδίσει το εισιτήριο για τα play off των θέσεων 5-8 αλλά δεν κατάφερε να σκαρφαλώσει στην 5η θέση και τελικά υποχώρησε στην 8η. Στο Κύπελλο αποκλείστηκε στην φάση των 16 από τον Παναθηναϊκό γνωρίζοντας 2 ήττες με το ίδιο σκορ 2-1 και ενώ πριν είχε αποκλείσει τον Λεβαδειακό με 1-2 στην Λιβαδειά.    

 Ιδιοκτησιακό καθεστώς και οικονομικά στοιχεία 
 Επωνυμία 
Η επωνυμία της Αθλητικής Ανώνυμης Εταιρείας (ΑΑΕ), απαραίτητης για τη συμμετοχή της ομάδας (ΠΑΕ) σε επαγγελματική ποδοσφαιρική κατηγορία, έχει αλλάξει με το πέρασμα των χρόνων ως ακολούθως:

 «Π.Α.Ε. Α.Π.Σ. Ατρόμητος Αθηνών» (1980–1997)
 «Π.Α.Ε. Ατρόμητος» (1998–2005)
 «Ατρόμητος Αθηνών 1923 Π.Α.Ε.» (2005–σήμερα)

 Οικονομικά 

Από την επιστροφή στην κορυφαία κατηγορία το 2009, η ΠΑΕ παρουσιάζει θετικό ισοζύγιο στις αγοραπωλησίες ποδοσφαιριστών (περιλαμβάνονται τα έξοδα/έσοδα για/από δανεισμούς), με αποτέλεσμα να έχει εισπράξει περισσότερα από 3,4 εκατομμύρια ευρώ, με χαρακτηριστικό το γεγονός ότι το καλοκαίρι του 2015 έλαβε χώρα η πρώτη αγορά των τελευταίων 6 χρόνων.Atromitos Athen > Transfers & rumors > All transfers, transfermarkt.gr  Επίσης, σύμφωνα με τα δημοσιευμένα στοιχεία ισολογισμού της UEFA στο πέρας του εκάστοτε οικονομικού έτους,Financial reports , ιστότοπος Ένωσης Ευρωπαϊκών Ποδοσφαιρικών Ομοσπονδιών (UEFA)  τα έσοδα από τη συμμετοχή σε προκριματικούς γύρους και πλέι οφ του Γιουρόπα Λιγκ, χωρίς τις εισπράξεις εισιτηρίων στους εντός έδρας αγώνες, ανέρχονται σε 840 χιλιάδες ευρώ.

 Αγωνιστική περίοδος  Αγορές  Πωλήσεις  Ισοζύγιο (εκατομμύρια €) 2009–10  –0,590  0,200  –0,390 2010–11  0  0,335  0,335 2011–12  0  0,500  0,500 2012–13  0  0,220  0,220 2013–14  0  0,950  0,950 2014–15  0  0,650  0,650 2015–16  –0,330  0,880  0,550 2016–17  0  0,600  0,600 Σύνολο  3,415

 Αγωνιστική περίοδος  Έσοδο (εκατομ-μύρια €)  Συμμετοχή σε  Πρόκριση στους ομίλους β΄ προ-κριματικό  γ΄ προ-κριματικό  πλέι οφ 2012–13 Financial Report 2012/13 (27.03.2014), ιστότοπος UEFA, σελ. 13/στήλη 6  Οι σύλλογοι της προκριματικής φάσης έλαβαν από 100 χιλ. € για κάθε γύρο που είχαν μετάσχει ανεξαρτήτως πρόκρισης και εκείνοι των πλέι οφ το ίδιο ποσό μόνον εάν είχαν αποκλειστεί, με το σύνολο των 500 χιλ. σε ελληνικούς να μοιράζονται: Αστέρας Τρ. 200 (β΄ και γ΄), ΠΑΟΚ 200 (γ΄ και πλέι οφ), Ατρόμητος 100 (πλέι οφ).  0,100  –  –  0,100  0 2013–14 Financial Report 2013/14 (24.03.2015), ιστότοπος UEFA, σελ. 13/στήλη 6  Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν είχαν αποκλειστεί), με το σύνολο των 560 χιλ. σε ελληνικούς να μοιράζονται: Ξάνθη 270 (β΄ και γ΄), Αστέρας Τρ. 140 (γ΄) και Ατρόμητος 150 (πλέι οφ)  0,150  –  –  0,150  0 2014–15 Financial Report 2014/15 (25.02.2016), ιστότοπος UEFA, σελ. 13/στήλη 6  Σύλλογοι που είχαν μετάσχει σε α΄, β΄, γ΄ προκριματικό γύρο και πλέι οφ έλαβαν αντίστοιχα από 120, 130, 140 και 150 χιλ. € (το τελευταίο μόνον εάν αποκλείστηκαν, αλλιώς αντικαθίσταται από το πολύ ανώτερο μπόνους του 1,3 εκατ. της συμμετοχής στους ομίλους), με το σύνολο των 410 χιλ. σε ελληνικούς να μοιράζονται: Αστέρας Τρ. 270 (β΄ και γ΄, όχι όμως για τα πλέι οφ που επικράτησε), Ατρόμητος 140 (γ΄), Παναθηναϊκός και ΠΑΟΚ 0 (πλέι οφ, από τα οποία προκρίθηκαν).  0,140  –  0,140  0  – 2015–16 Solidarity payments, ιστότοπος UEFA, σελ. 7   0,450  –  0,220  0,230  0  Σύνολα  0,840  –  0,360  0,480  0

 Οι αγώνες στις ευρωπαϊκές διοργανώσεις 
Ο Ατρόμητος εξασφάλισε για πρώτη φορά την έξοδό του στις ευρωπαϊκές διοργανώσεις στο Κύπελλο ΟΥΕΦΑ της περιόδου 2006–07, όπου αντιμετώπισε στην πρώτη φάση την ισπανική Σεβίλλη, μετέπειτα νικήτρια του θεσμού, από την οποία αποκλείστηκε με δύο ήττες (1–2 και 0–4). 

Την περίοδο 2012–13 πραγματοποίησε τη δεύτερη ευρωπαϊκή του συμμετοχή, όπου τέθηκε αντιμέτωπος με την αγγλική Νιούκαστλ Γιουνάιτεντ, στην τελευταία φάση πριν τους ομίλους του Europa League. Έπειτα από εξαιρετική εμφάνιση αναδείχθηκε ισόπαλος 1–1 στον εντός έδρας πρώτο αγώνα, ενώ στον επαναληπτικό ηττήθηκε 1–0 στην Αγγλία, με επίσης πολύ καλή παρουσία.

Η πρώτη του νίκη (και μάλιστα εκτός έδρας) σημειώθηκε την περίοδο 2013–14 επί της ολλανδικής Άλκμααρ με 2–0, δεν κατάφερε όμως να ανατρέψει το σε βάρος του 1–3 του πρώτου αγώνα στο Περιστέρι.

Δύο χρόνια αργότερα (2015–16) πανηγύρισε την πρώτη του πρόκριση σε επόμενη γύρο, αποκλείοντας στον τρίτο προκριματικό γύρο του Γιουρόπα Λιγκ τη σουηδική ΑΪΚ Στοκχόλμης με δύο νίκες (3–1 στη Στοκχόλμη και 1–0 στο Περιστέρι), δεν μπόρεσε όμως να ξεπεράσει το εμπόδιο της τουρκικής Φενέρμπαχτσε στην επόμενη φάση. Η δεύτερη ευρωπαϊκή πρόκριση ήρθε την περίοδο 2019–20 στον δεύτερο προκριματικό γύρο για τον ίδιο θεσμό, ξανά με δύο νίκες (2–1 εκτός και 3–2 εντός), αποκλείοντας αυτήν τη φορά την Ντούναϊσκα Στρέντα από τη Σλοβακία.

Ο Γιώργος Μανούσος είναι ο πρώτος σκόρερ στην ιστορία του συλλόγου στις ευρωπαϊκές διοργανώσεις με 4 τέρματα, ενώ πρώτος σε συμμετοχές είναι ο Χαβιέρ Ούμπιντες με 11.

 Περίοδος Διοργάνωση Φάση Αντίπαλος Εντός  Εκτός  Πρ. 2006–07  UEFA  Α΄ γύρος  Σεβίλλη  1–2  0–4  17px 2012–13  Europa League  Play off   Νιούκαστλ  1–1  0–1  17px 2013–14  Europa League  Play off   Άλκμααρ 1–3 ||2–0 (εκ.έ.γ.) || 17px
|-
| 2014–15 
| Europa League 
| Γ΄ προκριματικός
|   Σαράγεβο 
| 1–3 (παρ.)  
| 2–1| 17px
|-
| rowspan=2| 2015–16 
| rowspan=2| Europa League 
| style="background:#C5CBE1;"|Γ΄ προκριματικός
| style="background:#C5CBE1;"| ΑΙΚ 
| style="background:#C5CBE1;"|1–0 
| style="background:#C5CBE1;"|3–1 
| style="background:#C5CBE1;"|17px
|-
| Play off 
|  Φενέρμπαχτσε 
| 0–1 
| 0–3| 17px
|-
|2018–19 
| Europa League 
| Β΄ προκριματικός 
|  Ντιναμό Μπρεστ 
| 1–1| 3–4 
| 17px
|-
| rowspan=2| 2019–20 
| rowspan=2| Europa League 
| style="background:#C5CBE1;"|Β΄ προκριματικός 
| style="background:#C5CBE1;"| Ντούναϊσκα Στρέντα 
| style="background:#C5CBE1;"|3–2 
| style="background:#C5CBE1;"|2–1| style="background:#C5CBE1;"|17px
|-
| Γ΄ προκριματικός 
|  Λέγκια Βαρσοβίας 
| 0–2 
| 0–0 
| 17px
|-
|}

 Διακρίσεις Πρωτάθλημα Ελλάδας
 3η θέση (1928Ως Ατρόμητος Αθηνών (Βικτώριας) τότε, 2013)

Κύπελλο Ελλάδας
 Φιναλίστ (2011, 2012)Β΄ Κατηγορία
 Πρωταθλητής (1972, 1980, 2009)

Γ΄ Κατηγορία
 Πρωταθλητής (1988)Δ΄ Κατηγορία
 Πρωταθλητής (1998)

Ε.Π.Σ.Α. Α΄ Κατηγορίας
 Πρωταθλητής (1928, 1962)

 Πορεία στα πρωταθλήματα Ελλάδας 
 1927–28: Πανελλήνιο
 1928–34: Α΄ Αθήνας
 1934–35: -
 1935–36: Α΄ Αθήνας
 1936–38: Β΄ Αθήνας 1938–39: Πανελλήνιο
 1939–40: Α΄ Αθήνας
 1940–45: δεν διεξήχθη
 1945–46: Α΄ Αθήνας
 1946–51: Β΄ Αθήνας 1951–59: Α2 Αθήνας
 1959–60: Α΄ Αθήνας
 1960–72: Β΄ Εθνική
 1972–73: Α΄ Εθνική
 1973–74: Β΄ Εθνική 1974–77: Α΄ Εθνική
 1977–80: Β΄ Εθνική
 1980–81: Α΄ Εθνική
 1981–87: Β΄ Εθνική
 1987–88: Γ΄ Εθνική 1988–94: Β΄ Εθνική
 1994–97: Γ΄ Εθνική
 1997–98: Δ΄ Εθνική
 1998–02: Γ΄ Εθνική
 2002–05: Β΄ Εθνική 2005–06: Α΄ Εθνική
 2006–08: Σούπερ Λιγκ
 2008–09: Β΄ Εθνική
 2009–σήμερα: Σούπερ Λιγκ

 Πορεία στο Πανελλήνιο Πρωτάθλημα/Α΄ Εθνική 
ΈτοςΘέσηΒαθμ.Τερμ.1928313–121939141410–581973165817–491975132824–46197692627–331977181428–681981182119–59200674236–37200784040–442008142923–36201073834–36ΈτοςΘέσηΒαθμ.Τερμ.2011113430–3420124 (4)*|50
|32–26
|-
|2013
| bgcolor="#cd7f32" |3 (4)*4626–2220144 (3)*|66
|56–25
|-
|2015
|4 (5)*5443–2720168 39 26–312017 83929–382018 45643–212019 45241–282020 8 (7)4241–43202110 (10)2824–35ΈτοςΘέσηΒαθμ.Τερμ.202212 (12)3333–5220238 (8)3834–36202411 (8)3436–5320257 (7)4339–37
* Από την περίοδο 2007–08 διεξάγονται αγώνες κατάταξης (play–off) μεταξύ των ομάδων που κατέλαβαν τις θέσεις 2 έως 5 στην κανονική περίοδο και η οριστική θέση της ομάδας προκύπτει από τους αγώνες κατάταξης. Ο αριθμός σε παρένθεση στις αντίστοιχες θέσεις του παραπάνω πίνακα δηλώνει τη θέση της ομάδας στην κανονική διάρκεια του πρωταθλήματος.

 Τρέχουσα σύνθεση 
 Ποδοσφαιριστές 
. Squad of Atromitos Athen, transfermarkt.gr  Ομάδα επίσημος ιστότοπος ΠΑΕ Ατρόμητος

 Τεχνικό επιτελείο 

.Squad > Backroom staff • Coaching staff, transfermarkt.gr 
 Προπονητής  Ντούσαν ΚέρκεζΒοηθοί προπονητή  Μίλοβαν Σίκιμιτς Ραφαέλ Ματέους Προπονητής τερματοφυλάκων  Δημήτρης Μούσιαρης Γυμναστής  Ίγκορ Ντελίμπασιτς Αναλυτής  Χρήστος Μακρυγιάννης

 Δομή συλλόγου 
.ΠΑΕ Ατρόμητος > ΔΣ & στελέχη ΠΑΕ, επίσημος ιστότοπος ΠΑΕ Ατρόμητος
Όλοι/ες ελληνικής υπηκοότητας

 Διοικητικό συμβούλιο Μεγαλομέτοχος  Γεώργιος Σπανός Πρόεδρος  Βασίλης Μπέτσης Δ/νουσα σύμβουλος & Α' Αντιπρόεδρος Αικατερίνη Κοξένογλου-Κορακάκη Β' Αντιπρόεδρος Βασίλης Καρακατσάνης Γ' Αντιπρόεδρος Γιάννης Σπηλιώτης  Μέλη  Γεώργιος Μαρκόβας Γεώργιος Καραχάλιος Αντώνιος Καραλής 

 Τομέας υπευθυνότητας  Στέλεχος ΠΑΕ Διεξαγωγή αγώνων  Αικατερίνη Κοξένογλου-Κορακάκη Μάρκετινγκ  Σπύρος Μπουλούσης Τύπος και ενημέρωση  Παύλος Κουστέρης Ασφάλεια  Παναγιώτης Μασούρας  Διάθεση εισιτηρίων  Βάσια Κουτσίκου Οικονομικά  Βασίλειος Καρακατσάνης Λογιστήριο  Μαρία Αϊβάζη Νομικά θέματα  Αργύρης Λίβας

 Ιστορικά πρόσωπα 
 Διακεκριμένοι ποδοσφαιριστές 
  Αντώνης Καραλής  (1ος σε συμμετοχές με 330)
  Γιάννης Λιβαθηνός  (2ος σε συμμετοχές με 328)
  Χρυσόστομος Μιχαηλίδης  (1ος σε συμμετοχές στην 1η εθνική με 137)
  Τόλης Μητράκος  (1ος σκόρερ του Ατρόμητου με 64 γκολ)
  Μπάμπης Κούκης  (2ος σκόρερ του Ατρόμητου με 58 γκολ)
  Ηλίας Αναστασάκος  (1ος σκόρερ στην 1η εθνική με 17 γκολ)
  Γιώργος Κορακάκης  (Αρχηγός 2004 - 2008)
  Γιάννης Κατεμής  (Αρχηγός 2008 - 2009)
  Κώστας Νεμπεγλέρας  (Αρχηγός 2009 - 2011)
  Γιάννης Σκόνδρας  (Αρχηγός 2011 - 2013)
  Ευθύμης Κουλούρης  (1ος σκόρερ Super League 2018-19)  Βαγγέλης Κότσαλος
  Σταύρος Ηλιόπουλος
  Σταύρος Κωνσταντινίδης
  Γιώργος Χατζής
  Γιώργος Ρυμικής
  Άγγελος Ράμφος
  Γιώργος Στολίγκας
  Γιώργος Βασιλόπουλος
  Κώστας Μισαηλίδης
  Σταύρος Μισαηλίδης
  Μπάμπης Δρόσος
  Απόστολος Τόσκας
  Λάκης Νικολάου
  Αντώνης Αντωνιάδης
  Κώστας Βαλλίδης
  Βασίλης Αλεξίου
  Νίκος Τσιαντάκης
  Κώστας Λαλιώτης
  Γιώργος Κωνσταντόπουλος
  Δημήτρης Βολονάκης
  Κώστας Ιωάννου
  Παύλος Δερμιτζάκης  Λουκάς Καραδήμος
  Χρήστος Μικές
  Γιώργος Κούτσης
  Δημήτρης Ιωάννου
  Γιάννης Σκοπελίτης
  Γιώργος Ανατολάκης
  Βαγγέλης Κουτσόπουλος
  Γιώργος Γεωργίου
  Βασίλειος Αποστολόπουλος
  Χρήστος Καλαντζής
  Πασχάλης Μελισσάς
  Θανάσης Τσίγκας
  Στέλιος Σφακιανάκης
  Στέργος Μαρίνος
  Κώστας Μήτρογλου
  Βαγγέλης Οικονόμου
  Βαγγέλης Μάντζιος
  Θανάσης Καραγκούνης
  Δημήτρης Παπαδόπουλος
  Δημήτρης Γιαννούλης
  Μιχάλης Σηφάκης
  Ανδρέας Γιαννιώτης  Ραφίκ Τζεμπούρ
  Όσκαρ Άλβαρες
  Σέρτζιο Εσπινόζα
  Ματίας Ιγκλέσιας
  Εμάνουελ Περόνε
  Μαρσέλο Σαρμιέντο
  Χαβιέρ Ούμπιδες
  Άντερσον Φρέιτας
  Λουσιάνο ντε Σόουζα
  Άρακεν Ντεμέλο
  Μαρσέλο Ολιβέιρα
  Σουμπίνιο
  Μπρούνο Φελίπε
  Πασκάλ Βαϊρουά
  Ντένις Επστάιν
  Μουκάντι Τσιμάνγκα
  Σαρλ Ιτάνζ
  Ρομπέρτο Μερίνο
  Μάρτσιν Μπαζίνσκι
  Μάρεκ Σαγκανόφσκι
  Ανρί Καμαρά
  Αμρ Ουάρντα
 Νταβόρ Γιούρισιτς

 Προπονητές 
  Νταμίρ Κάναντι  (29/7/2020-   )
  Σάββας Παντελίδης  (5/12/2019- 20/07/2020)
  Γιώργος Κορακάκης: (16/11/2019 - 5/12/2019)
  Γιάννης Αναστασίου  (24/5/2019- 16/11/2019)
  Νταμίρ Κάναντι  (21/6/2017 – 5/5/2019)
  Ρικάρντο Σα Πίντου (6/2/2017 – 12/6/2017)
  Γιώργος Κορακάκης: 19/9/2016 - 6/2/2017
  Τραϊανός Δέλλας: 4/11/15Νέος προπονητής ο Τραϊανός Δέλλας, www.atromitosfc.gr - 19/9/2016
  Μιχάλης Γρηγορίου: 13/6/15Τεχνικός με όραμα ο Γρηγορίου, www.sport-fm.gr - 3/11/15
  Νίκος Νιόπλιας: 9/2/15 - 12/6/15
  Γιώργος Κορακάκης: 5/2/2015 - 9/2/2015  Ρικάρντο Σα Πίντο: 24/9/2014 - 5/2/2015
  Γιώργος Κορακάκης: 22/9/2014 - 24/9/2014
  Γιώργος Παράσχος: 8/4/2013 - 22/9/2014
  Νίκος Αναστόπουλος: 31/12/2012Ανακοινώθηκε ο Αναστόπουλος στον Ατρόμητο - 7/4/2013
 ,  Ντούσαν Μπάγεβιτς: 2/6/2012 - 24/12/2012
  Γιώργος Δώνης: 28/4/2009ΑΤΡΟΜΗΤΟΣ: Ανακοίνωσε Δώνη - 23/5/2012
  Ντράγκαν Κοκότοβιτς: 23/12/2008Επίσημα στον Ατρόμητο ο Κοκότοβιτς - 28/4/2009Ατρόμητος: Φεύγει ο Κοκότοβιτς
  Βασίλης Βούζας: 5/6/2008Ο Βασίλης Βούζας νέος προπονητής του Ατρομήτου - 21/12/2008Τέλος ο Βούζας
  Πάουλο Κάμπος: 27/3/2008Ο Ατρόμητος πήρε τον Πάουλο Κάμπος - 6/5/2008Ατρόμητος: Τέλος και τυπικά ο Κάμπος
 ,  Γκιγιέρμο Όγιος: 9/5/2007 - 26/3/2008
  Ντράγκαν Κοκότοβιτς: 11/1/2007 - 4/5/2007Κοκότοβιτς τέλος...
  Γιώργος Παράσχος: 31/5/2005 - 9/1/2007
 Πηγή: βάση δεδομένων transfermarkt.gr,<ref>Atromitos Athen > History > Staff , βάση δεδομένων transfermarkt.gr </ref> εκτός εάν αναφέρεται διαφορετικά. Πρόεδροι 
 Ανδρέας Τσουρουκτσόγλου (1923–1933)
 Νίκος Επιόγλου (1934–1947)
 Βλαδιμίρ Ράνιετς (1947–1952)
 Νίκος Τσακίρης (1952–1956)
 Γαβριήλ Σεϊτανίδης (1957–1958)
 Άννα Μπάγιου (1959–1961)
 Στράτος Γιαπιτζής (1962–1963)
 Στέφανος Καλούμενος (1964–1965)
 Ευάγγελος Στάης (1966–1969, 1984–1985) Αντώνης Γαλλαίος (1970–1973)
 Δημήτρης Σταυρόπουλος (1974–1976)
 Αντώνης Ξυπνητός (1980–1981)
 Παύλος Πανουτσόπουλος (1981–1982)
 Τάκης Ανεβλαβής (1983–1984)
 Εμμανουήλ Καραγεωργάκης (1984–1985)
 Γιώργος Σουρτζόπουλος (1986–1986)
 Ανδρέας Κουλόπουλος (1986–1987, 1991–1993)
 Βασίλης Πέτρου (1987–1988) Ρένος Κατσούγκρης (1989–1990)
 Γιώργος Δούρος (1992–1994)
 Γιάννης Κούρτης (1995–1997)
 Βασίλης Πουλάκης (1997–1998)
 Βασίλης Τσίκος (1998–1999)
 Κώστας Σταθάκης (1999–2000)
 Αναστάσιος Βλάχος (2000–2002)
 Τάσος Παπανικόλας (2002–2005)
 Γιώργος Σπανός (2005–2017)
 Βασίλης Μπέτσης (2017–σήμερα)
 Πηγή: ιστότοπος ΠΑΕ Ατρόμητος.''ΠΑΕ Ατρόμητος > Πρόεδροι, επίσημος ιστότοπος ΠΑΕ Ατρόμητος

 Τμήμα ποδοσφαίρου γυναικών 
Το ποδοσφαιρικό τμήμα γυναικών του Ατρομήτου είναι ενεργό και μετέχει στις εθνικές κατηγορίες της χώρας.

 Τμήμα πετοσφαίρισης ανδρών 
Το ανδρικό τμήμα πετοσφαίρισης του Ατρομήτου δραστηριοποιήθηκε τη δεκαετία του 1920, κατά την οποία μετείχε σε διοργανώσεις της εποχής. Σήμερα είναι ανενεργό.

 Τμήμα πετοσφαίρισης γυναικών 
Το γυναικείο τμήμα πετοσφαίρισης δημιουργήθηκε στα τέλη της δεκαετίας του 1920. Σήμερα είναι ανενεργό.

 Έμβλημα 
Το έμβλημα του Ατρομήτου αποτελείται από ένα άστρο. Ακολουθεί μία από τις εκδοχές του εμβλήματος του συλλόγου έως και σήμερα.

 Σύνδεσμοι φιλάθλων και στήριξη από την τοπική κοινωνία 
Λόγο της πληθυσμιακής υπερδιόγκωσης της πόλης του Περιστερίου που έφτασε να αριθμεί 132.123 κατοίκους στην απογραφή του 2021 πολλοί κάτοικοι της πόλης υποστηρίζουν άλλες ομάδες είτε του ιδιαίτερου τόπου καταγωγής τους είτε τις μεγάλες ομάδες της Αθήνας. Φίλοι της ομάδας του Ατρόμητου, είναι κυρίως οι γηγενείς κάτοικοι της πόλης δηλαδή άνθρωποι που κατοικούν στην πόλη από 2 γενιές και πάνω χωρίς αυτό να αποκλείει την δημιουργία νέων οπαδών μέσα από παιδιά που γεννιούνται και μεγαλώνουν στο Περιστέρι από οικογένειες που μετοίκησαν στην πόλη . Η Διοίκηση του Ατρόμητου εξάλλου κατά καιρούς έχει προσπαθήσει να προσεγγίσει τα σχολεία της περιοχής μέσα από δράσης και διαμοιρασμούς εισιτήριων στα σχολεία ακόμα και σε αυτά των πιο απομακρυσμένων από το κέντρο της πόλης περιοχές όπως η Κηπούπολη , η Χρυσούπολη και η Νέα Ζωή. Τέλος να αναφέρουμε ότι στην ευρύτερη περιοχή των Δυτικών Προαστείων ( πλην του Αιγάλεω ) ο Ατρόμητος έχει φιλάθλους και ακόμα και οργανωμένους οπαδούς στην Πετρούπολη και την Παλατιανή ( γειτονιά του Δήμου Ιλίου που συνορεύει με το Περιστέρι ) αφού αποτελεί εξάλλου την μεγάλη ομάδα στα Δυτικά Προάστεια εδώ και 20 χρόνια και είναι λογικό να έχει τραβήξει μια μερίδα κόσμου και από τους γύρω δήμους.

Fentagin 1980

Στη χαραυγή του επαγγελματικού ποδοσφαίρου , το 1980,  ιδρύθηκε και ο σύνδεσμος των πιο φανατικών οπαδών του Ατρόμητου, οι Fentagin που στα αραβικά σημαίνει «αυτοί που είναι έτοιμοι να θυσιαστούν». Η παρουσία των Fentagin είναι πάγια δίπλα στην αγαπημένη τους ομάδα και ιδιαίτερα δυναμική. Δεν δίστασαν να αναλάβουν ακόμα και τη διοίκηση της ομάδας το 1987 και μάλιστα να την αναδείξουν πρωταθλήτρια στην Γ’ Εθνική. Μέχρι και σήμερα, είναι η κύρια μάζα οπαδών της ομάδας, έχουν δικούς τους χώρους, μέσα στο κτίριο του Δημοτικού γηπέδου του Περιστερίου αλλά και στο κέντρο της πόλης. Τέλος, έχουν καλή σχέση με τους οργανωμένους οπαδούς του Ηρακλή Θεσσαλονίκης αλλά και άλλων συνδέσμων ελληνικών ομάδων με κοινό τους σημείο να είναι η ειρηνική και πολιτισμένη συνύπαρξη, οπαδών αντιπάλων ομάδων στο ίδιο γήπεδο και στις ίδιες κερκίδες,κοινές δράσεις για τα οπαδικά δικαιώματα αλλά και κινήσεις ενάντια στην κρατική καταστολή. 

 Σημειώσεις 

 Παραπομπές 

 Πηγές 
 Η ιστορία του Ατρομήτου
 Οι διακρίσεις του συλλόγου
 Σημαντικές ομάδες
 Οι διατελέσαντες Πρόεδροι
 Οι αθλητικές εγκαταστάσεις

 Δείτε επίσης 
 Κατάλογος ποδοσφαιρικών σωματείων Ε.Π.Σ. Αθηνών

 Εξωτερικοί σύνδεσμοι 

 Τρέχοντα αποτελέσματα αγώνων Ατρομήτου
 Το Δημοτικό Γήπεδο Περιστερίου


Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1923
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1923
Κατηγορία:Γυναικείες ποδοσφαιρικές ομάδες Ελλάδας
Κατηγορία:Ελληνικοί σύλλογοι ποδοσφαίρου σάλας